สถานกงสุลใหญ่ ณ นครโอซาก้า ประกาศแจ้งเตือนคนไทยและนักท่องเที่ยวไทย เฝ้าระวังพายุไต้ฝุ่น ช่วง 14-15 สิงหาคมนี้
สถานกงสุลใหญ่ ณ นครโอซาก้า ประกาศแจ้งเตือนคนไทยและนักท่องเที่ยวไทย เฝ้าระวังพายุไต้ฝุ่น ช่วง 14-15 สิงหาคมนี้สถานกงสุลใหญ่ ณ นครโอซากา ประเทศญี่ปุ่น แจ้งเตือนคนไทยที่อาศัยอยู่ในเขตคันไซ (โอซากา มิเอะ เฮียวโกะ วากายามะ เกียวโต นารา ชิกะ) และชิโกะกุ (โทกูชิมะ คากาวะ โคจิ เอฮิเมะ) รวมถึงนักท่องเที่ยวไทยที่จะเดินทางไปยังจังหวัดในเขตดังกล่าว ตลอดจนผู้ที่กำลังเดินทางท่องเที่ยวอยู่ในพื้นที่ดังกล่าว โปรดติดตามประกาศของกรมอุตุนิยมวิทยาญี่ปุ่น ทางการท้องถิ่นและปฏิบัติตามคำแนะนำเกี่ยวกับการเตือนภัยจากพายุไต้ฝุ่นหมายเลข 10 (Krosa) ซึ่งคาดว่า จะเคลื่อนผ่านเกาะชิโกะกุ และบางส่วนของเขตคันไซในวันพุธที่ 14 – วันพฤหัสบดีที่ 15 สิงหาคม 2562 กรมอุตุนิยมวิทยาญี่ปุ่น ขอให้ประชาชนระวังฝนฟ้าคะนอง ฟ้าผ่า ลมกรรโชกแรง ระดับน้ำทะเลสูง น้ำท่วมฉับพลัน รวมทั้งดินถล่ม นอกจากนี้ ขอให้ประชาชนติดตามข่าวสารเกี่ยวกับการให้บริการขนส่งมวลชนต่างๆ (รถไฟ สายการบิน) ซึ่งอาจปรับเปลี่ยนเวลาในการให้บริการ เนื่องจากผลกระทบจากไต้ฝุ่นหมายเลข 10 กรณีประสงค์ขอรับความช่วยเหลือในกรณีฉุกเฉิน ขอให้ติดต่อหมายเลขโทรศัพท์ฮอตไลน์ของสถานกงสุลใหญ่ฯ หมายเลข 090-1895-0987